
Raport de specialitate
privind aprobarea bugetului de venituri şi cheltuieli 
al Regiei Publice Locale Ocolul Silvic Valea Sadului R.A. pentru anul 2024

Având în vedere:
- referatul de aprobare al primarului comunei privind aprobarea bugetului de venituri şi cheltuieli al Regiei Publice Locale Ocolul Silvic Valea Sadului  pentru anul 2024;
- adresa nr. 170/05.02.2024 primită de la R.P.L. Ocolul Silvic Valea Sadului, înregistrată la Primăria comunei Sadu cu nr. 4251/05.02.2024, prin care propune aprobarea privind aprobarea bugetului de venituri şi cheltuieli al Regiei Publice Locale Ocolul Silvic Valea Sadului pentru anul 2024:
 - partea de venituri - suma de 2.578,50 mii lei; 
- partea de cheltuieli suma de 2.155,37 mii lei,

Potrivit art. 6 alin. (1) din H.G. nr.715/2017, volumul de masă lemnoasă care se recoltează anual din fondul forestier proprietate publică a unităţilor administrativ-teritoriale se stabileşte, în condiţiile legii, de ocolul silvic care administrează/asigură serviciile silvice, în baza prevederilor amenajamentelor silvice şi în condiţiile reglementate de art. 19 şi 59 din Legea nr. 46/2008 - Codul silvic, republicată, cu modificările ulterioare, şi se aprobă prin hotărâre a consiliului local.
Ținând cont de prevederile Legii nr. 46/2008 – Codul silvic, cu modificările și completările ulterioare;
Având în vedere cele menționate mai sus, propun spre analiză proiectul de hotărâre privind aprobarea bugetului de venituri şi cheltuieli al Regiei Publice Locale Ocolul Silvic Valea Sadului pentru anul 2024.

Secretar general,
Delia Praschiva SĂVOIU

